**О Б Щ И Н С К И С Ъ В Е Т - Н И К О П О Л**

-------------------------------------------------------------------------------------------------

**П Р О Т О К О Л**

**№ 1**

Днес **07.11.2019г**. **/четвъртък/ от 12.00** часа в заседателната зала на Община Никопол, се проведе **първото** заседание на ново избрания Общински Съвет – Никопол, мандат 2019-2023г..

На заседанието присъстват: Зам.Областния управител на Област – Плевен – д-р Красимир Трифонов, Председателя на ОИК-Никопол – Маргаритка Пепова, ВрИД Кмет на Община Никопол – арх.Бойко Балтаков, Секретаря на Общината – Ферузан Атилова, новоизбраните общински съветници, новоизбрания Кмет на Община – Никопол – Ивелин Маринов Савов, новоизбраните кметове на населени места от общината, граждани.

От избраните 13 общински съветника в залата присъстват – 13 общински съветника, отсъстващи няма.

Протоколчик – Христина Миланова- главен специалист в ОбС – Никопол.

Заседанието е насрочено от Областния Управител на Област – Плевен, съгласно чл.23, ал.2 и ал.3 от ЗМСМА в законно установения 14 дневен срок от обявяването на резултатите от проведените местни избори и заповед №ДП VI-10-04/04.11.2019г..

Зам.Областния управител д-р **Красимир Трифонов** открива заседанието.

Кр.Трифонов: Уважаеми г-н Савов, уважаеми госпожи и господа общински съветници, уважаеми кметова не кметства, поздравявам Ви с избирането Ви за кмет на Община Никопол, общински съветници и кметове на кметства. Изборните страсти от наскоро приключилата предизборна надпревара вече отшумяват, и от тук насетне ни предстои много работа. Най-ценната инвестиция в мандата който Ви предстои е доверието на хората и очакваните добри резултати от Вашите решения, инициативност, които Вие трябва да оправдаете. Вярвам, че всеки един от Вас ще подходи към задълженията си с осъзната отговорност и воден от принципите на политическо и гражданско достойнство и чест, ще отстоявате интересите на Общината, населеното място и най- вече на хората. Бъдете активни, диалогични консенсонстни. Нека водещото при взимането на всяко решение за напред да бъде единствено, развитието на Общината и по-доброто качество на живот на нейните жители. Никога не забравяйте, че гласуването Ви доверие се защитава всеки следващ ден и зависи от всяко Ваше решение.

Желая Ви здраве и ползотворна работа! На добър час!

Уважаеми госпожи и господа, днешното заседание свикано в изпълнение на чл.23, ал.1 от ЗМСМА от Областен Управител на Област Плевен. Преди началото на първото заседание, новоизбраните общински съветници, кмета на общината и кметове на кметства, полагат клетва.

ОИК- Никопол с Решение №95от 28.10.2019г. е обявила за избрани общински съветници, както следва: Любомир Димитров Мачев, Яница Людмилова Йорданова, Майдън Ахмедов Сакаджиев, Айгюн Тургаев Али, Айлян Гюнайдънов Пашала, Красимир Гатев Миланов, Цветан Паскалев Андреев, Веселин Тодоров Недков, Светослав Валериев Ангелов, Борислав Илийчев Симеонов, Красимир Недков Халов, Тодор Стефанов Бузев, Надка Божинова Димитрова.

Нека всички общински съветници да станат прави и повтарят след мен клетвата:

**„Заклевам се в името на Република България да спазвам Конституцията и законите на страната и във всичките си действия да се ръководя от интересите на гражданите от Община Никопол и да работя за тяхното благоденствие. Заклех се“**

*/всички общински съветници се заклеват/.*

Уважаеми общински съветници, съгласно чл.32, ал.2 от ЗМСМА полагането на клетва се удостоверява с подписването на клетвен лист. Моля подпишете клетвения лист пред Вас.

*/всички общински съветници подписват клетвен лист/*

Уважаеми новоизбран кмет на общината, съгласно чл.38, ал.4 от ЗМСМА, пълномощията на кмета на общината възникват от деня на полагане на клетвата по чл.32, ал.1 от ЗМСМА. Клетвата се полага на първото заседание на новоизбрания Общински съвет. Общинската Избирателна комисия с Решение №114/04.11.2019г. е обявила за избран Кмет на Община Никопол – Ивелин Маринов Савов. Г-н Савов заповядайте за полагане на клетвата.

*/Савов се заклева и подписва клетвения лист/*

Кр.Трифонов: Г-н Савов, предавам Ви символите на местната власт, след като положихте клетва и подписахте клетвени лист.

*/зам.обл.у-л поставя огърлицата на Савов/*

Кр.Трифонов: С Решение на ОИК- Никопол от 28.10.2019г. и 04.11.2019г. за кметове на кметства са избрани: Асен Костов Стоянов- кмет на кметство с.Бацова махала, Валентин Иванов Костадинов- кмет на кметство с.Муселиево, Дарин Георгиев Кинов – кмет на кметство с.Въбел, Елеонора Венеаминова Нинова – кмет на кметство с.Драгаш войвода, Любомир Илиев Тихов – кмет на кметство с.Дебово, Емил Асенов Цеков – кмет на кметство с.Черковица, Серьожа Августинов Чиприянов- кмет на кметство с.Новачене. Прочетените от мен кметове, моля да повтарят след мен клетвата.

*/кметовете се заклеват и подписват клетвените листове/*

Уважаеми общински съветници, кметове и гости, с полагането на клетвата и подписването на клетвения лист, общинските съветници, кмета на общината и кметовете на кметства вече са в пълномощията си да изпълняват функциите за които им е гласувано доверие. Моля пуснете химна на страната.

*/всички в залата са прави при изпълнението на химна на Република България/*

Кр.Трифонов: Уважаеми г-н Савов, давам Ви думата за изказване.

Ивелин Савов- Кмет на Община Никопол: Уважаеми г-н зам.обл.управител, общински съветници, уважаеми кметове на кметства, дами и господа, само преди броени дни приключи предизборната надпревара.

Ние слагаме началото на един нов мандат. Изборната победа, която извоювахме е сигурен знак за доверието, което избирателите имат към нас. Като кмет на Община Никопол поемам огромната отговорност и благодаря на хората, които ме подкрепиха, на моя екип и на нашите коалиционни партньори от ПП ДПС с които ни събра общата кауза да работим за по-доброто бъдеще на Община Никопол. Това е висока оценка дадена ни в аванс, но не трябва да я забравяме. От днес към нас са концентрирани погледите и очакванията на всички. Категоричния избор, който гражданите на Община Никопол направиха преди няколко дни, означава едно, те разчитат на нас и вярват, че именно ние сме хората, които ще вземат правилните решения. Бих искал да Ви благодаря за огромното доверие и да Ви уверя, че няма да бъда нито миг, когато ще имам възможността и правомощията да направя нещо значимо за бъдещето на Община Никопол. Нищо в което да вложим цялата си енергия и професионализъм. Нищо, което е по-важно от „нас“ и във полза на „ние“. През следващите четири години Община Никопол ще има по-добра визия, здравеопазване, образование, култура спорт. Защото това е основното, което е заложено във всички предизборни програми, независимо от партията и хората които са в тях. Вярвам, че добрия управленец е отворен към новото, към различната гледна точка. Добрият управленец гледа към своята партия, визия и политика. Добрият управленец мисли мащабно , надгражда постигнатото, уважава опонентите си. Убеден съм, че в тази зала има добри управленци и трябва да се водим от истинските закони на човечността и морала. Нека да си пожелаем здраве и мъдрост, да не позволяваме рутината да притъпи човечността ни към проблемите на хората, защото да си кмет и общински съветник не е медал на ревера, това е отговорност и възможност да направиш нещо значимо и смислено за всяко населено място в Община Никопол и за всеки човек. Да го направим. Успешен мандат.

Кр.Трифонов: Уважаеми общински съветници, по традиция първото заседание се води от доаена сред общинските съветници. В състава на новоизбрания Общински съвет в Община Никопол това е г-н Тодор Стефанов Бузев.

Г-н Бузев, заповядайте да проведете първото тържествено заседание на Общински съвет.

Г-н Кмете, на Вас Ви пожелавам успешна работа през мандата.

М.Пепова-председател ОИК: Преди да започне сесията на Общински съвет, аз като председател на ОИК-Никопол, искам да Ви връча удостоверенията с които официално обявяваме, че Вие сте избрани за Кмет на Община Никопол, общински съветници и кметове на кметства в Община Никопол.

*/Председателката на ОИК връчва удостоверенията/*

Пожелавам Ви успешен мандат и да работите с разум и добро сърце към хората. Благодаря.

Т.Бузев:Уважаеми господа общински съветници, господин кмете и кметове на кметства, уважаеми присъстващи, предлагам да дадем думата на д-р Валерий Желязков да направи едно обръщение, към всички присъстващи.

В.Желязков: Позволете ми да се обърна към г-н Кмета.

Г-н Савов, искам от сърце да Ви пожелая един успешен мандат, да имате по-малко непреодолими трудности пред Вас през следващите четири години. Да пожелая на общинските съветници, успешен мандат и не саботирайте кмета, бъдете винаги зад него, помагайте му. На кметовете на кметства, искам да се обърна към тях, не забравяйте, че Вие сте длъжни на хората от селата, работете така, че през тези четири години да помагате. Пожелавам на всички успех през следващите четири години, да сте живи и здрави, за да можете да го постигнете, и на добър час.

Т.Бузев:Уважаеми колеги, предлагам първото заседание на ОбС да протече при следния

**ДНЕВЕН РЕД:**

1.Избор на комисия, която да проведе избора за Председател на Общински съвет – Никопол. /чл.5, ал.1 от действащия Правилник на ОбС/

2.Избор на Председател на Общински съвет – Никопол при условията на тайно гласуване /чл.24, ал.1 от ЗМСМА/

3.Избор на Временна комисия за разработване на Правилник за организацията и дейността на Общински съвет – Никопол, неговите комисии и взаимодействието му с Общинската администрация за периода 2019-2023 година. /на осн.чл.5, ал.1 от действащия правилник/.

Т.Бузев: Имате ли предложения и допълнения по така предложения Ви дневен ред? Виждам, че нямате. Моля гласувайте така предложения дневен ред.

ГЛАСУВАЛИ – 13 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ОБЩИНСКИ СВЕТ – НИКОПОЛ ПРИЕ СЛЕДНИЯ**

**ДНЕВЕН РЕД:**

1.Избор на комисия, която да проведе избора за Председател на Общински съвет – Никопол. /чл.5, ал.1 от действащия Правилник на ОбС/

2.Избор на Председател на Общински съвет – Никопол при условията на тайно гласуване /чл.24, ал.1 от ЗМСМА/

3.Избор на Временна комисия за разработване на Правилник за организацията и дейността на Общински съвет – Никопол, неговите комисии и взаимодействието му с Общинската администрация за периода 2019-2023 година. /на осн.чл.5, ал.1 от действащия правилник/.

**ПО ПЪРВА ТОЧКА ОТ ДНЕВНИЯ РЕД**

Т.Бузев: Приехме дневния ред, работим по първа точка от него.

Правя предложение, комисията да е от пет члена. Ще се аргументирам защо от пет члена. В този ОбС има представени пет политически партии- ГЕРБ, БСП, ДПС, АБВ и Обединена социалдемокрация, по един член от партия.

Имате ли други предложения по числеността на комисията? Виждам, че нямате, моля гласувайте предложението комисията да е от пет члена.

ГЛАСУВАЛИ – 13 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

Т.Бузев: Приема се. Колеги, имате думата да правите предложения поименно за състава на комисията.

Кр.Гатев: От името на групата съветници от БСП предлагам да бъде Веселин Недков.

М.Сакаджиев: От групата на ДПС предлагам – Айлян Пашала.

Кр.Халов: От ГЕРБ- ВМРО предлагам -Борислав Симеонов.

Л.Мачев: От АБВ предлагам себеси – Любомир Мачев.

Св.Ангелов: Предлагам г-н Гатев.

Кр.Гатев: Правя си отвод и предлагам г-н Ангелов.

Св.Ангелов: Правя си отвод и предлагам Яница Йорданова.

Т.Бузев: Колеги, направихте своите предложения за – Веселин Недков, Айлян Пашала, Борислав Симеонов, Любомир Мачев и Яница Йорданова. Моля да гласуваме поименния състав на комисията.

ГЛАСУВАЛИ – 13 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

Т.Бузев: Приехме поименния състав на комисията, чакам вашите предложения за председател на комисията по избор на председател на ОбС.

Св.Ангелов: Предлагам Яница Йорданова.

Яница Йорданова: Правя си отвод.

Кр.Гатев: От групата на БСП предлагам г-н Веселин Недков.

Т.Бузев: Имате ли други предложения, виждам, че нямате, моля да гласуваме предложението на г-н Гатев за В.Недков, моля гласувайте.

ГЛАСУВАЛИ – 13 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

Т.Бузев: Уважаеми колеги, избрахме комисия за избор на Председател на Общински съвет – Никопол, мандат 2019г./2023г. в състав:

**Председател** – Веселин Недков

**Членове**:Айлян Пашала

Борислав Симеонов

Любомир Мачев

Яница Йорданова

Т.Бузев: Колеги, преминаваме по втора точка от дневния ред, избор на председател на ОбС – Никопол, мандат 2019/2023г.

**ПО ВТОРА ТОЧКА ОТ ДНЕВНИЯ РЕД**

Т.Бузев: Колеги, очаквам Вашите предложения за председател на ОбС- Никопол мандат 2019-2023г., имате думата.

Кр.Гатев: От групата на БСП предлагам за председател на Общински съвет д-р Цветан Андреев. Какви са ми кратките мотиви за това предложение – за политическите, деловите и не на последно място човешки качества на кандидата Цветан Андреев, аз няма да говоря. За това говорят ония 2500 души, които са поверили най-голямата ценност, която човек има, именно своето здраве, той да ги обгрижва и лекува, и да е на тяхно разположение 24 часа в денонощието. Мисля, че по-силни мотиви за тази кандидатура няма. Ще подкрепя кандидатурата на д-р Андреев.

Н.Божинова: От ГЕРБ предлагаме Красимир Халов.

Т.Бузев: Колеги, имате ли други предложения? Виждам, че нямате.

Направиха се две предложения за председател на ОбС- мандат 2019/2023г., на Цветан Андреев и Красимир Халов. Давам думата на Председателя на комисията по избора за Председател на ОбС – г-н Веселин Недков да ни запознае с начина на гласуване съгласно Закона.

В.Недков*:* Съгласно Закона за местното самоуправление и местната администрация, гласуването е тайно. Комисията ще изготви бюлетините с размер 15.05 см. на 6,00 см. с изписани двете имена на кандидатите. Пликовете в които ще се поставят бюлетините, трябва да са подпечатани с печата на Община Никопол.

Гласува се, Като се поставя бюлетината с името на предпочитания кандидат за председател в плика, това се извършва в кабинната- параван. Плика с бюлетината се пуска в урната, която ще бъде поставена на масата пред всички Вас. Гласувалият съветник се подписва в списък , изготвен с трите имена на гласувалите съветници, с което потвърждава писмено, че е гласувал.

За да се подготви комисията за това гласуване, е необходимо технологично време от 30 минути.

Т.Бузев: Колеги, чухме председателя на комисията по избора, обявявам 30 минути почивка, необходимото технологично време за подготовка на комисията за провеждане на избор на председател на ОбС – Никопол, мандат 2019/2023г..

*/Провежда се гласуването, направен е параван и е монтиран в залата, вътре има маса и са поставени бюлетините и пликовете. Урната е поставена на масата в залата и се вижда от всички присъстващи в залата. Общинските съветници гласуват и се подписват в списъка./*

**СЛЕД ПОЧИВКАТА, КВОРУМ 13 ОБЩИНСКИ СЪВЕТНИКА**

В.Недков: Колеги, гласувахме всички, сега ще отворим урната и ще преброим бюлетините и пликовете, ще съставим протокол който ще предадем на водещия заседанието г-н Бузев.

*/Изсипват се бюлетините от урната, председателя на комисията брои пликовете, отваря ги и показва бюлетината. Преброява бюлетините и пликовете и нанася резултата в протокола. Установява, че единият от пликовете е празен, без бюлетина.Председателя на комисията предава протокола, бюлетините и пликовете на водещият заседанието г-н Бузев./*

Т.Бузев: Ще прочета протокола на комисията и ще обявя резултата */чете протокола на комисията на глас/*

Уважаеми общински съветници, от 13 общински съветника, гласували са 13.

**ЗА ЦВЕТАН АНДРЕЕВ – 7 ГЛАСА**

**ЗА КРАСИМИР ХАЛОВ – 5 ГЛАСА**

С оглед на проведения избор и подписаният протокол от петчленната временна комисия, ***за Председател на Общински съвет – Никопол е избран ЦВЕТАН ПАСКАЛЕВ АНДРЕЕВ, честито.***

Всички документи от проведения избор предавам за прилагане към протокола на водещият протокола.

*/предава документите на водещия протокола – Хр.Миланова/.*

Т.Бузев: След проведеното тайно гласуване и **на основание чл. 24, ал. 1, от ЗМСМА, Общински съвет – Никопол прие следното**

**Р Е Ш Е Н И Е**

**№1/07.11.2019г.**

**1. Избира с тайно гласуване за Председател на Общински съвет –**

**Никопол – ЦВЕТАН ПАСКАЛЕВ АНДРЕЕВ.**

Т.Бузев: Честито г-н Андреев, имате думата.

*/Бузев отстъпва мястото на Председателя на ОбС и сяда на определеното място за него в залата /*

Цветан Андреев- председател ОбС: Уважаеми г-н кмете, скъпи колеги, уважаеми кметове на населени места, скъпи приятели и гости, искам да благодаря за доверието, което ми гласувахте и да Ви уверя, че за мен това е голяма чест. Смятам в бъдещата си работа да наблегна на единението а не на разиденението между всички нас. Смятам основните критерии в нашата дейност да бъдат, градивността и непрекъснатото надграждане. Ще направя така, че всеки един ваш глас, на кметовете на населени места да бъде чут, всяко едно мнение да бъде зачетено и работата ни да бъде свързана основно към и за хората, а не в защита на нечий личен интерес. Още един път Ви благодаря, желая Ви ползотворна работа.

Преминаваме към следващата точка от дневния ред.

**ПО ТРЕТА ТОЧКА ОТ ДНЕВНИЯ РЕД**

Цв.Андреев: Колеги, имате думата за предложения за числения състав на временната комисия за изготвяне на Правилник на ОбС – Никопол за мандат 2019г./2023г..

Айлян Пашала: Предлагам комисията да е от пет члена.

Цв.Андреев: Гласуваме предложението на г-н Пашала, моля гласувайте.

ГЛАСУВАЛИ – 12 СЪВЕТНИКА

„ЗА“ – 12 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ЗАБЕЛЕЖКА**:Един общински съветник не гласува /Св.Ангелов/.

Цв.Андреев: Колеги, приехме, комисията да е от пет члена. Очаквам Вашите предложения за поименния състав на комисията.

А.Пашала: От групата на ДПС предлагаме Майдън Сакаджиев.

В.Недков: От групата на БСП предлагаме Красимир Гатев.

Красимир Халов: От групата на ГЕРБ предлагаме Надка Божинова.

Л.Мачев: Предлагам Яница Йорданова.

Яница Йорданова: Правя си отвод.

Св.Ангелов: Предлагам Любомир Мачев.

Л.Мачев: Предлагам Светослав Ангелов.

Цв.Андреев: Колеги, от направените предложения се оформи и поименния състав на времената комисия. Моля да гласуваме поименния състав на временната комисия- М.Сакаджиев, Кр.Гатев, Н.Божинова, Л.Мачев, С.Ангелов.

ГЛАСУВАЛИ – 13 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

Цветан Андреев: Колеги, очаквам вашите предложения за председател на временната комисия.

Л.Мачев: Предлагам г-н Гатев.

Цв.Андреев: Гласуваме предложението за председател на временната комисия- Кр.Гатев, моля гласувайте.

ГЛАСУВАЛИ – 13 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

Цв.Андреев: Приема се Кр.Гатев да бъде председател на временната комисия.

Уважаеми общински съветници ще прочета проекта за решение /*чете проекта за решение/.*

На основание чл.21, ал.1, т.1 във връзка с чл.21, ал.3 от ЗМСМА, Общински свет – Никопол прие следното

**Р Е Ш Е Н И Е**

**№2/07.11.2019г.**

1. Избира Временна комисия за разработване на Правилник за организацията и дейността на Общински съвет – Никопол, неговите комисии и взаимодействието му с Общинската администрация за периода 2019-2023 година, в състав:

**Председател: Красимир Гатев**

**Членове:**

1. **Майдън Сакаджиев**
2. **Надка Божинова**
3. **Любомир Мачев**
4. **Светослав Ангелов**

**ГЛАСУВАЛИ – 13 СЪВЕТНИКА**

**„ЗА” – 13 СЪВЕТНИКА**

**„ПРОТИВ” – НЯМА**

**„ВЪЗДЪРЖАЛИ СЕ” – НЯМА**

Цв.Андреев: Уважаеми колеги, поради изчерпване на дневния ред, закривам първото заседание на Общински съвет – Никопол.

**ПРЕДСЕДАТЕЛ ОбС: /п/**

**/д-р Цветан Андреев/**

**ПРОТОКОЛЧИК: /п/**

**/Христина Миланова/**